**Saksbehandler - Miljø- og arealplansaker**

Sametingets avdeling for kulturminne, areal og miljø har ledig en fast stilling som saksbehandler i seksjon for areal og miljø.

Arbeidssted er ved ett av Sametingets kontorsteder, der det er ledig kontorplass.

Sametingets ansvar og arbeid innenfor kulturminnevern, areal- og ressursforvaltningen hviler på hensynet til det samiske folk og det mandatet som utgår fra det. I det daglige arbeidet framgår ansvaret også av ulike lover innenfor fagområdet, med plan- og bygningsloven som en sentral lov her.

Avdeling for kulturminner, areal og miljø er inndelt i tre seksjoner:

* Seksjon for areal og miljø
* Seksjon for bygningsvern, skjøtsel og kulturlandskap
* Seksjon for kulturminner

**Arbeidsoppgaver**

Stillingens primære arbeidsoppgaver:

* Saksbehandling, rådgivning og politikkutvikling innenfor samfunnsplanlegging og arealforvaltning.
* Kontakt og samarbeid med sentrale, regionale og lokale myndigheter, samt samiske institusjoner, interesseorganisasjoner og lokalsamfunn.

Arbeidsområdet kan imidlertid endre seg over tid, og stillingen kan også bli tillagt andre oppgaver knyttet til Sametingets virksomhet.

**Kvalifikasjoner**

Mastergrad eller tilsvarende innen planfaglig / samfunnsvitenskapelig utdanning. Arbeidserfaring fra større plan- og utredningsoppgaver er en fordel. Kandidater med minimum bachelorgrad eller tilsvarende, og med minimum 5 års relevant arbeidserfaring innen fagområdet kan komme i betraktning.

Kandidater som behersker samisk, vil bli foretrukket. Kandidater som ikke behersker samisk, vil måtte forplikte seg til å ta eksamen tilsvarende SÁÁL 1 og 2, innen ett år etter tiltredelse. Dette tilsvarer en halvårsenhet, som dekkes av arbeidsgiver. Søker må være forberedt på språktest i forbindelse med intervju.

**Vi vektlegger:**

* Kunnskaper om samiske samfunnsforhold
* Gode kommunikasjons- og samarbeidsevner
* God muntlig og skriftlig framstillingsevne
* Evne til selvstendig og målrettet arbeid
* Serviceinnstilling

**Lønns- og arbeidsvilkår**

Stillingen lønnes etter Statens regulativ i stillingskode 1434 rådgiver eller 1364 seniorrådgiver, avhengig av ansiennitet og kvalifikasjoner.